stanford-oval/wikipedia huggingface dataset:
הבחירות הכלליות בלבנון (2009)

הבחירות הכלליות בלבנון נערכו ב-7 ביוני 2009.
לפני הבחירות קודם חוק המוריד את רף גיל ההצבעה מ-21 ל-18. תוצאות הבחירות הראו כ-55% אחוזי הצבעה וניצחון של קואליציית 14 במרץ מול קואליציית 8 במרץ בפער של 71 מושבים אל מול 57, תוצאות דומות לאלו שהושגו בבחירות 2005 לאחר מהפכת הארזים. בכל מקרה, פרשנים רבים ציפו ליצירת ממשלת אחדות לאומית בדומה לממשלה שהוקמה ב-2008 לאחר הסכם דוחה.
למרות הפסדם בבחירות, קואליציית 8 במרץ גרפה אחוז גבוה יותר של מצביעים מאשר יריבתה, כשמתוך כלל הקולות, היא זכתה ב-55% אל מול 45% תמיכה לקואליציית 14 במרץ.
תוצאות הבחירות

חלוקת המושבים בפרלמנט, מתוך 128 מושבים:
| קואליציה | מפלגה | מספר מושבים |
| --- | --- | --- |
| קואליציית 14 במרץ | זרם העתיד | 30 |
| קואליציית 14 במרץ | המפלגה הסוציאליסטית הפרוגרסיבית | 10 |
| קואליציית 14 במרץ | הכוחות הלבנוניים | 5 |
| קואליציית 14 במרץ | מפלגת הפלנגות | 5 |
| קואליציית 14 במרץ | אחרים | 19 |
| קואליציית 14 במרץ | עצמאיים | 2 |
| קואליציית 14 במרץ | סה"כ | 71 |
| קואליציית 8 במרץ | חזבאללה | 13 |
| קואליציית 8 במרץ | אמל | 11 |
| קואליציית 8 במרץ | המפלגה הסורית הסוציאליסטית הלאומית | 2 |
| קואליציית 8 במרץ | מפלגת הבעת' | 2 |
| קואליציית 8 במרץ | אחרים | 2 |
| קואליציית 8 במרץ | סה"כ | 30 |
| חזית השינוי והרפורמה | הזרם הפטריוטי החופשי | 19 |
| חזית השינוי והרפורמה | בריגדת מרדה | 4 |
| חזית השינוי והרפורמה | הפדרציה המהפכנית הארמנית | 2 |
| חזית השינוי והרפורמה | המפלגה הדמוקרטית הלבנונית | 2 |
| חזית השינוי והרפורמה | סה"כ | 27 |
לאחר הבחירות

ב-25 ביוני 2009, נועדו סעד אל-חרירי ומזכ"ל חזבאללה חסן נסראללה בביירות. יומיים לאחר מכן, נשיא לבנון, מישל סולימאן, הטיל על ראש המחנה האנטי-סורי וראש סיעת "אל-מוסתקבל", סעד אל-חרירי, להרכיב את הממשלה הבאה בלבנון. חרירי הבהיר כי בכוונתו לנסות להקים ממשלת אחדות לאומית, אך הזהיר כי משימתו תהיה קשה. "בהתאם להתחייבויותינו במהלך מסע הבחירות, נתחיל בהתייעצויות עם כל סיעות הפרלמנט".
ב-7 בספטמבר 2009, הציג סעד חרירי לנשיא מישל סולימאן את רשימת השרים שיכהנו תחתיו. בממשלת האחדות שהוגשה נכללים 30 שרים, 15 מהם ממחנהו של חרירי (קואליציית 14 במרץ), 10 מהם ממחנה חזבאללה ו-5 שרים נוספים אנשי מחנהו של הנשיא סולימאן. עוד לפני אישור הנשיא, ההצעה טעונת אישור של מחנה חזבאללה. חרירי התייחס לרשימה :"הרכב הממשלה יבטא את האיזון במדינה ויכבד את תוצאות הבחירות לפרלמנט". זאת להמשך להצהרותיו על שילוב אנשי חזבאללה בממשלה מחודש אוגוסט: "אני רוצה להדגיש בפני האויב הישראלי כי חזבאללה יהיה בממשלה הזאת, בין אם ירצה בכך או לא, משום שהאינטרס הלאומי מצריך שכולם יהיו בממשלה הזאת".
ב-10 בספטמבר גוש חזבאללה הודיע כי הוא מסרב להצעתו של חרירי, כאשר סלע המחלוקת הוא על תיק התקשורת ותיק הפנים. בתגובה, חרירי הודיע כי הוא נואש ממאמצי הקמת ממשלת אחדות.
ב-7 בנובמבר הודיעו חזבאללה וגוש האופוזיציה אותו הוא מנהיג (הכולל גם את אמל ואת מפלגתו של מישל עאון) על הסכמתם להצטרף לממשלת האחדות של סעד חרירי, לאחר חמישה חודשי משא ומתן.
כעבור מספר ימים, נראה כי הממשלה מתגבשת, וראש הממשלה סעד אל חרירי, מינה שני נציגים של חזבאללה לממשלתו החדשה.
הרכב הממשלה החדשה: 15 מושבים לקואליציית 14 במרץ, 10 לקואליציית 8 במרץ ו-5 מועמדים על ידי נשיא לבנון מישאל סולימאן, אשר הגדיר עצמו כגורם נייטרלית בין המחנות.
הערות שוליים

↑  "Lebanon voting age lowered by MPs" (באנגלית בריטית). 2009-03-19. נבדק ב-2022-05-21.
↑  רועי נחמיאס,'"`UNIQ--nowiki-00000004-QINU`"'אל-חרירי: נחתור לממשלת אחדות, אך יהיה קשה, באתר ynet, 27 ביוני 2009
↑  http://www.ynet.co.il/articles/0,7340,L-3773333,00.html
↑  רועי נחמיאס וסוכנויות הידיעות,'"`UNIQ--nowiki-00000007-QINU`"'חיזבאללה: מצטרפים לממשלת האחדות בלבנון, באתר ynet, 7 בנובמבר 2009
↑  לבנון: שני נציגי חזבאללה מונו לשרים בממשלת חרירי, באתר וואלה, 9 בנובמבר 2009
↑  Worth, Robert F. (2009-11-09). "Impasse Over, Lebanon Forms Cabinet". The New York Times (באנגלית אמריקאית). ISSN 0362-4331. נבדק ב-2022-05-21.
ערך זה הוא קצרמרבנושא בחירות ובנושא לבנון. אתם מוזמנים לתרום לוויקיפדיה ו.
תמט הריאות

| --- | --- |

תמט הריאה הימנית בצילום רנטגן
 תחום:  רפואת ריאות 
 קישורים ומאגרי מידע
 eMedicine:  article/296468 
 DiseasesDB:  10940
 MeSH:  D001261
 MedlinePlus:  000065
 סיווגים
 ICD-10:  J98.1
 ICD-11:  CB40.2 
 
תמט הריאות (בלועזית: אטלקטזיס) נגרם מאובדן נפח הריאה כתוצאה מחוסר יכולת להרחיב את חללי האוויר (חללי הנאדיות בריאה). תמט הריאה מפחית את האוורור הריאתי, פוגע בתהליך שחלוף הגזים, וגורם להיפוקסמיה - ירידה ברמת החמצן בדם. תהליך התמט גורם למעבר של דם בנימות הריאה, באזורי התמט, באופן שלא מאפשר לו להתחמצן. תמט הריאות עשוי להיות מולד או נרכש.
תמט ריאות מולד

תמט הריאות יכול להיות מולד (אטלקטזיס של היילוד) - כתוצאה, למשל, מתסמונת המצוקה הנשימתית, מצב בו בדרך כלל הריאות אינן בשלות, וקיים מחסור בהפרשות המאפשרות הורדת מתח הפנים של חלל הנאדית (חומרים פעילי שטח פנים או surfactants). בהיעדר יכולת להוריד את מתח הפנים שבנאדית, יש התנגדות למילוי אוויר: יש קושי למלאה אוויר בעת השאיפה, והיא קורסת פנימה בנשיפה. בכל נשימה נאלץ היילוד להתגבר על ההתנגדות לשאיפת אוויר.
תמט ריאות נרכש

תמט ריאות נרכש - acquired atelactasis: במקרה זה מדובר על תמט של הריאה, שקודם לכן הייתה מאווררת. מצב זה יכול להתרחש בכל גיל, ויש לו מספר גורמים:
תמט ריאות חסימתית (Absorption (resorption) atelactasis): זהו מצב שבו אזור מסוים בריאה לא מקבל אוורור: למשל כתוצאה מחסימה של דרכי האוויר על ידי גוף זר, גידול ועוד. מאחר שהאזור הספציפי לא מתאוורר נוצר לחץ אוויר שלילי בנאדיות והן קורסות. כתוצאה מכך שאין אוורור, הנאדיות קורסות, ולחץ האוויר שלילי בתוכן, יש התרחבות וגודש ניכרים של נימות הדם סביב הנאדיות, ומתפתחת בצקת בתוך הנאדיות המנותקות. הברונכיולים (אנ') הקטנים באזור החסום מלאים בהפרשה של ריר, קיים דלף והיפוקסיה. בצילום חזה ניתן לראות הסטה של המדיאסטינום לכיוון האזור החולה - כיוון שנוצר בו יותר מרחב. האזור שבו יש תמט נראה שקוע, א-טוני (חסר מתח), בצבע אדום כחול וגדוש בדם.
תמט דחיסתית (Compression (relaxation) atelectasis): זהו מצב בו קיים לחץ חיצוני על הריאה שמביא להתמוטטותה. לרוב הלחץ בא מכיוון חלל האדר: נוזל שמצטבר במקרים של אי ספיקת לב (בצקת ריאתית), דם כתוצאה מטראומה או תהליך גידולי, ואוויר - פנאומוטורקס (כניסת אוויר לחלל או בעקבות טראומה, או כתוצאה מקרע ספונטני של הנאדיות. יכול להתרחש, למשל, במצבים של אסתמה). במצבים אלו יש לחץ על הריאה הפגועה, ובצילום חזה ניתן לראות שהם מביאים להסטה של המדיאסטינום דווקא לצד הבריא. יכולה להתרחש אטלקטזיה דחיסתית גם באנשים המרותקים למיטה כתוצאה מהפעלת לחץ בבית החזה. במקרים אלה, הסרעפת אינה יורדת למטה כי הנשימה שטוחה, או כתוצאה מלחץ שמופעל עליה מחלל הבטן, כגון איברים מוגדלים או הצטברות נוזלים. במצב כזה התמט נוצר בבסיס הריאה.
תמט מסוג Cicatrization (contraction) atelectasis: זהו מצב פחות שכיח, שבו נוצרת פיברוזה ( הצטלקות), הנובעת מתהליך דלקתי שגרם לצלקות של רקמת חלל החזה או בריאה. מצב זה הוא בלתי הפיך.
קליניקה וטיפול

התמט יהיה לרוב הפיך ויכול לחלוף לחלוטין, אם מתוקנת הסיבה לחסימה. במקרים ממושכים וכרוניים של תמט, עלולים להתפתח סיבוכים כגון ברונכיאקטזיס או מורסה ריאתית. הטיפול בחלק מקרים הוא על ידי ברונכוסקופיה, או במקרים בהם אינה עוזרת, ניקוז של הנוזל החוסם ולרוב גם טיפול אנטיביוטי. כריתת האונה האטלקטטית מתבצעת רק במצבים בהם אזור התמט מהווה מקור לזיהום בלתי נשלט, או כאשר נצפות ברונכיאקטזיות מוכחות.
בצילום ניתן לראות כי מרקם הריאה הופך להיות פחות ספוגי והוא נראה לבן וסמיך יותר, בעוד שאזורים אחרים נראים שחורים יותר (ניפוח יתר באופן קומפנסטורי). במקרה של תמט קיים סימן בשם golden G sign, לאמור מצב בו יש התעגלות של התמט בצורת S כלפי שער הריאה: מדובר בתמט של האונה כתוצאה מגוש מרכזי אשר יוצר לחץ באזור מסוים ולכן גבול האונה הוא בצורת S במקום קשת.
ראו גם

פתולוגיה של מערכת הנשימה
רפאל (צייר)

ⁿ
| --- | --- |

דיוקן עצמי
 לידה:  6 באפריל 1483  אורבינו, דוכסות אורבינו (אנ') 
 פטירה:  6 באפריל 1520 (בגיל 37) מדינת האפיפיור רומא, מדינת האפיפיור 
 שם לידה:  Raffaello Sanzio 
 מקום קבורה:  איטליה הפנתאון, רומא
 לאום:  איטלקים 
 זרם באמנות:  הרנסאנס האיטלקי, הרנסנס הגבוה 
 הושפע על ידי:  פייטרו פרוג'ינו, Timoteo Viti, בפסקה זו רשומה אחת נוספת שטרם תורגמה 
 יצירות ידועות:  Portrait of Baldassare Castiglione, Madonna del Prato, Madonna of the Goldfinch, The Deposition, המדונה הסיסטינית, ההשתנות, Madonna del Granduca, מדונה וילד, אסכולת אתונה, The Marriage of the Virgin, חדרי רפאל, Resurrection of Christ, לה פורנרינה 
 פרסים והוקרה:  מסדר הדרבן המוזהב 
 בן או בת זוג:  מרגריטה לוטי 
 חתימה:   
 
חזון יחזקאל, ציור מעשה ידי יחזקאל מוצג בגלריית אופיצי
נישואי הבתולה בגלריית פינאצ'וטקה די בררה במילאנו
המדונה הסיסטינית. דמויות המלאכונים (פוטי) בתחתית הציור אומצו כדגם מקובל לציור.
ההשתנות (1520)
המדונה הקטנה של רפאל, 1505
רַפָאֵלוֹ סַאנְצְיוֹ דָה אוּרְבִּינוֹ (באיטלקית: Raffaello Sanzio da Urbino; 6 באפריל 1483 –  6 באפריל 1520) מוכר בשם רָפָאֵל, היה צייר ואדריכל איטלקי פלורנטיני שנחשב בתחום הציור למייצג המושלם של תקופת הרנסאנס בשיאו.
יצירתו

יצירותיו של רפאל הביעו הישגים טכניים של אמנות הרנסאנס בשיאה וגם רוח ההומניזם.
תמונותיו הרמוניות, ובהן דמויות ארציות וטבעיות שהבעתן אנושית ופשוטה. קדושי הכנסייה מוצגים בציורים כנעימי סבר ואצילים וסמלי קדושתם מרומזים.
רפאל השתמש בפרספקטיבה בחללים גדולים שיוצרת אשליה שהתמונה ממשיכה את חלל החדר ובטכניקה הזו הקדים את הבארוק.
למרות הדימוי הריאליסטי שבציוריו, היו ציוריו כפופים לכללים נוקשים וקפדניים של עיצוב ומבנה.
איורי שטיח של רפאל- בשנת 1515 הוזמנו מהצייר רפאל על ידי האפיפיור ליאו ה-10 עיצובים בקנה מידה מלא לשטיח בשביל הקפלה היססטינית. הציורים האלו שצייר הצייר רפאל נחשבים לאחד האוצרות הגדולים ביותר של הרנסאנס. הם מתארים את חיי השליחים פטרוס הקדוש ופאולוס הקדוש אבות הכניסה הנוצרית.
הערות שוליים

↑  תמונה בגלריית אולגה
↑  התמונה בגלריית אולגה
↑  התמונה בגלריית אולגה
↑  התמונה בגלריית אולגה
| --- | --- |
בקרת זהויות :  NLI: 987007266975305171  PLWABN: 9810586400205606  AAG: 5233  AGSA: 10096  BIBSYS: 90110140  BNC: 000044606  BNE: XX1002094  BnF: cb12215591q (data)  CANTIC: a10460433  CiNii: DA0026203X  GND: 118597787  ICCU: CFIV002031  ISNI: 0000 0001 2136 483X  KulturNav: fdce292e-d882-4e1b-8644-19b32b07ed46  LCCN: n79041756  LNB: 000055005  MusicBrainz: 525684a7-9ff8-405d-97af-e19fd5f8a1ad  NDL: 00453605  NGV: 3637  NKC: ola2002153926  NLA: 35442294  NLG: 78217  NLK: KAC199636045  NSK: 000032961  NTA: 068987978  RERO: 02-A000135445  RKD: 65622  SELIBR: 197348  SNAC: w6mq5sqg  SUDOC: 027608956  TePapa: 32115  Trove: 954306  ULAN: 500023578  VcBA: 495/344325  VIAF: 64055977   WorldCat (עם VIAF): 64055977 
ג'ורג' הקדוש נלחם בדרקון, 1505
פורטרט של אגנולו דוני
פורטרט של מגדלנה סטרוזי
מדונה קרדלינו בגלריית אופיצי
איור לשטיח, מאת רפאל, בערך 1515 - 16, איטליה. מספר המוזיאון: הלוואות רויאל .2. משיכת הדגים המופלאה.
משטרת ישראל במלחמת חרבות ברזל

| --- | --- |

 מדינת מוצא:  ישראל ישראל
 מפקדים:    רב ניצב דני לוי    רב ניצב קובי שבתאי (עד אוג' 2024)    ניצב אמיר כהן
 יחידות משנה:   המחוז הדרומי  שוטרי תחנת שדרות   יס"מ לכיש   מתפ"א   ימ"מ   החטיבה לביטחון פנים   החטיבה הטקטית   מג"ב דרום  ימ"ס דרום
 עימות:  מלחמת חרבות ברזל
 גזרת פעילות:  הנגב המערבי ועוטף עזה
 קרבות:  טבח שבעה באוקטובר  קרב שדרות  קרב אופקים  קרב שדרות  קרב צומת שער הנגב  קרב רעים  קרב בארי
 לחם נגד:   גדודי עז א-דין אל-קסאם
 אבדות:  הרוגים: 66 שוטרים ולוחמים
שרידי מבנה תחנת משטרת שדרות לאחר הקרבות ב-7 באוקטובר
במלחמת חרבות ברזל נטלה משטרת ישראל חלק בקרבות רבים, בעיקר סביב טבח שבעה באוקטובר, יומה הראשון של המלחמה. במסגרת הקרבות נפלו 62 שוטרים ושוטרות בפעילות מבצעית, 58 מתוכם ביום הראשון ללחימה. 7 שוטרים נוספים נהרגו בפיגועי טרור במהלך מילוי תפקידם בזמן המלחמה.
רקע

האחריות על ביטחון פנים במדינת ישראל מוטלת על משטרת ישראל, אולם באזור קו העימות ועוטף עזה מוטלת האחריות על צה"ל ולא על המשטרה. למרות זאת המענה האפקטיבי הראשוני לאירועי 7 באוקטובר ניתן על ידי משטרה ישראל.
פעילות המשטרה ב-7 באוקטובר > הפעלת פקודת "פרש פלשת"

בשעה 06:42 הכריז מפקד מחוז דרום ניצב אמיר כהן על הפעלת פקודת "פרש פלשת", אשר קובעת בין השאר הצבת חסימות על צירי תנועה המובילים מרצועת עזה לעורף הישראלי. החלטתו התקבלה על סמך מטח הטילים החריג ועל סמך מידע שקיבל מקצין המודיעין המחוזי, שמתגורר בזיקים וראה את החדירה מהים במו עיניו.
זירות לחימה > הקרב לבלימת הטבח במסיבה ליד רעים

פסטיבל "סופרנובה" לרגל חג הסוכות, שהופק על ידי "נובה" או "השבט של נובה" (Tribe Of Nova), התקיים בין התאריכים 6 ל-7 באוקטובר. בפסטיבל השתתפו כ-3,500 איש בשטח פתוח ליד קיבוץ רעים במרחק של כ-5 ק"מ מרצועת עזה ובמהלכו הופיעו אומני מוזיקה אלקטרונית וטראנס מוכרים. הפסטיבל אושר על ידי החטיבה הצפונית של אוגדת עזה.
בסביבות 06:30 בבוקרו של יום שבת ושמחת תורה ה'תשפ"ד, 7 באוקטובר 2023, פתח ארגון הטרור חמאס במתקפת פתע על ישראל. בחסות ירי של אלפי רקטות לעבר ישראל, חדרו מעל ל-3,000 מחבלים, חלקם מכוח נוח'בה, ליישובים ישראליים ומתקנים צבאיים. המחבלים חדרו דרך גדר המערכת והפתיעו את כוחות צה"ל הסמוכים לגבול. המחבלים ערכו קרבות ירי עם כוחות הביטחון, והתקדמו לתוך היישובים. במהלך החדירה לישראל, הגיעו המחבלים לאתר המסיבה בסביבות 7:00 בבוקר והחלו לטבוח במשתתפים.
כ-40 שוטרים אבטחו את האירוע. 17 מהם נהרגו בקרבות מול המחבלים.
שוטר ימ"ר רס"ב יגאל זינגר הציל למעלה מ-500 מבאי המסיבה, כאשר הוביל 100 כלי רכב דרך השדות עד לעיר נתיבות. לאחר מכן חזר לאזור הלחימה ושם נפצע ברגלו.
רפ"ק שפרה בוכריס היא מפקדת יחידת הסיירות במשמר הגבול דרום. בבוקר טבח 7 באוקטובר החליטה לפעול אף על פי שלא קיבלה פקודה על כך. בשבת בבוקר יצאה רפ"ק שפרה בוכריס עם סגנה פקד רם עמרני, הסמב"ץ רס"ם ברוך אביסהל ורס"ר המשמעת רס"ב יניב כהן לרעים למבצע חילוץ. בוכריס הגיעה עם צוותה בשני כלי רכב פרטיים ולא ממוגנים לאתר בו התקיימה קודם לכן מסיבת הטבע, ובמשך 12 שעות, פעלה תחת אש לחילוץ והצלה של עשרות צעירים וצעירות.
זירות לחימה > הקרבות בשדרות

ב-7 באוקטובר 2023, מחבלי חמאס חמושים שהגיעו מרצועת עזה נכנסו לשדרות והחלו בחילופי אש עם שוטרים ועם אזרחים במקום, מחבלים תועדו בשכונת ניר עם סמוך לתחנת המשטרה המקומית, 6 משוטרי התחנה נהרגו בקרבות, ועוד שוטרים נוספים שבאו לעזרתם.עשרות מחבלים פשטו על העיר שדרות וטבחו באזרחים רבים בעיר. מטרתם המרכזית של המחבלים הייתה תחנת המשטרה בעיר. המחבלים נתקלו בשוטרים נחושים שבמשך שעות ארוכות השיבו אש ונלחמו בהם. המלחמה שהשיבו השוטרים בתוך התחנה וגם מחוץ לה ב"קרב שדרות" ריתקה 25 מחבלים בתחנה למשך כ־16 שעות. שוטרי יחידת הימ"מ של המשטרה הצליחו לחלץ שוטרים מגג התחנה. מפקד מחוז דרום במשטרה החליט להפציץ את המחבלים שנותרו באמצעות טנק ומסוק קרב, ואז למוטט עליהם את המבנה, מה שהוביל למותם. בקרב נפלו שוטרים ולוחמים.
זירות לחימה > הקרבות באופקים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
גם לאופקים פלשו מחבלי חמאס ב-7 באוקטובר, וניהלו קרבות מול שוטרים ואזרחים. במהלך הקרבות ברחבי העיר נהרגו 8 שוטרים.
בסביבות השעה 6:45 בבוקר הגיעו המחבלים לאופקים. לעיר הגיעו 22 מחבלים בשני כלי-רכב עמוסים ברובים, מאות רימוני יד, עשרות רקטות RPG, מטעני חבלה ומוקשים, הם נכנסו מהכניסה המערבית לעיר ומשם המשיכו לשכונת מישור הגפן. בדקות הראשונות לאחר חדירת המחבלים התקדמו שוטרים, לוחמי ימ"מ, אזרחים חמושים בכלי נשק אישיים וחיילים בחופשה לעבר מקור הירי וניהלו קרב עם המחבלים. הקרב התחולל ברחוב הגורן וסביבתו אל מול קבוצה של כ-14 מחבלים. הם מנעו מהמחבלים להתקדם לשכונות מגורים נוספות ולהשתלט על תחנת המשטרה. לאחר כשלוש שעות, בסביבות השעה 10 בבוקר, נהרגו מרבית המחבלים. קרוב לעשרים אזרחים חמושים, שוטרים וחיילים בחופשה נהרגו בלחימה במחבלים המשטרה נלחמה במחבלים והרגה אותם. ברחוב התמר, בחסות ירי הטילים הבלתי פוסק השתלטו חמישה מחבלים על בית באופקים השייך לבני הזוג אדרי ולקחו אותם כבני ערובה. בכוח המשטרה שהגיע למקום על מנת לחלץ את הזוג אדרי היה גם בנם, שהכיר היטב את מבנה הבית. לאחר כ-20 שעות שבמהלכן ניהלה יחידת המשא ומתן של משטרת ישראל משא ומתן עם המחבלים, שוחררו בני הזוג על ידי הימ"מ וכל המחבלים במקום חוסלו.
זירות לחימה > הקרב בצומת שער הנגב

ב-7 באוקטובר עם פרוץ מתקפת הפתע ופלישת מחבלי חמאס ליישובי וצירי התנועה בעוטף, בשעה 7:28, רס"ם אבשלום יאיר פרץ, לוחם הימ"מ, היה בדרכו ליחידה לאחר שהוקפץ מביתו בנתיבות. בת זוגו הסיעה אותו, ובצומת נהרגו שניהם כאשר מחבלים ירו על מכוניתם טיל RPG.
עם קבלת הדיווחים על התחלת הקרב בתחנת משטרת שדרות, כוח ראשוני של לוחמי ימ"מ מוקפץ לאזור שדרות ובדרכו לשם הכוח נתקל בכמות עצומה של מחבלים. הלוחמים היו צריכים לתפעל את האירוע. במהלך הקרב בצומת הנגב נהרגו במהלך הקרב בצומת שער הנגב נרצחו כ-15 אזרחים כאשר חלקם צעירים ומבלים אשר נמלטו מזירת הטבח במסיבת הנובה ברעים וכן עוברי אורח שנקלעו לטבח בצומת. במהלך קרבות הבלימה נהרגו כ-5 לוחמי ימ"מ ביניהם: רס"ם אבשלום יאיר פרץ, רס"ם יוראי אליהו כהן, רפ"ק אברהם הנקין, פקד משהאל שלמה, ורס"ם דרור אלטון.
ב-8 באוקטובר כוח של יחידת מתיל"ן מהחטיבה הטקטית של משמר הגבול אשר היה כוח כונן בגזרת הדרום פעל לאור דיווח שהתקבל על הימצאותם של מחבלים על ציר 34 סמוך לצומת ׳שער הנגב׳. לוחמי המתיל"ן הגיבו והחלו בסריקות על הציר, במסגרתן זיהו רכב חשוד והחלו לבדוק אותו. במקביל לכך החל להיפתח ירי לעבר הכוח שהתמגן והחל בבדיקה האם מדובר בכוח צה״ל. בסיוע של רחפנים, הופרך החשד כי מדובר בכוח צה"ל ולוחמי מג"ב השיבו באש וחיסלו את המחבלים. במסגרת הלחימה, מפקד הכוח נפצע מרסיס בחזה ופונה לקבלת טיפול רפואי.
בהמשך זיהו הלוחמים כי ישנה חוליית מחבלים נוספת בסמוך אליהם. לוחמי החטיבה הטקטית של מג"ב יחד עם לוחמי יס"מ יואב של מחוז הדרום, ניהלו קרב יריות שכלל סיוע של ירי מטנק והכוונה אווירית של מסוק ורחפנים. במסגרת הלחימה חוסלו על ידי כוחותינו כ-8 מחבלים.
זירות לחימה > הקרב בכביש 232

במהלך קרבות הבלימה בגזרת כביש 232 המכונה כביש העוטף, לחמו כוחות יחידת הימ"מ בקרבות בלימה קשים מול מחבלי חמאס במהלך הקרבות נהרגו 2 לוחמי ימ"מ ביניהם:, רס"ם בר סיון ז"ל, רס"ם דרור.
זירות לחימה > קרב צומת יד מרדכי

בעקבות הפעלת פקודת "פרש פלשת" הגיע כוח מג"ב לצומת יד מרדכי וחסם את הכביש לתנועה. כעבור דקה הגיעו למקום שמונה אופנועים ועליהם 16 מחבלי כוח נוח'בה. שוטרי מג"ב החלו לנהל קרב יריות עם המחבלים, במהלכו נקרה לצומת כוח ימ"מ שהיה בדרכו לזירות השונות, הצטרף לקרב ואנשי המשטרה חיסלו את המחבלים. ברשות המחבלים נמצאו מסמכים שלימדו כי מטרת מחבלים אלה הייתה להגיע למרכז ולצפון הארץ לביצוע פיגועים נוספים.
קרבות הימ"מ

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לוחמי הימ"מ נטלו חלק משמעותי בקרבות הבלימה של 7 באוקטובר, ואף ביצעו מספר פעולות מוצלחות של חילוץ בני ערובה – באופקים וליד שדרות – בהן הם שחררו את החטופים והרגו את כל החוטפים. ב-7 באוקטובר הצילו לוחמי ימ"מ 12 תצפיתניות בחמ"ל בנחל עוז שהמחבלים שפשטו על המוצב התכוונו לשרוף אותן. בקרבות בקיבוץ בארי חיסלו לוחמי ימ"מ 60 מחבלים. כוחות ימ"מ שחררו גם את משטרת שדרות שהייתה כבושה שעות ארוכות. במסגרת הקרבות בעוטף עזה ב-7 באוקטובר הרגו לוחמי הימ"מ 200 מחבלים בקרבות קשים. תשעה לוחמי וקציני ימ"מ נהרגו בקרבות.
קרבות הימ"מ > מבצע יד זהב

ב-12 בפברואר 2024, במהלך מלחמת חרבות ברזל, לוחמי הימ"מ, בשיתוף צה"ל והשב"כ, חילצו שני חטופים ישראלים מבניין ברפיח בדרום רצועת עזה. לוחמי הימ"מ פרצו לבית שבו הוחזקו החטופים, חילצו את החטופים וניהלו קרב עם מחבלים שהיו בבית. במקביל, חיל האוויר הישראלי תקף ברפיח לצורך מתן אש חיפוי וחיפוי אווירי והפלסטינים דיווחו על למעלה ממאה הרוגים. לאחר שחרור החטופים, פונו הלוחמים והחטופים ששוחררו באמצעות מסוק.
קרבות הימ"מ > הפעולה בטול כרם (מאי 2024)

ב-4 במאי 2024, פעלו כוחות הימ"מ, יחידת דובדבן וסיירת חרוב פעלו בעיירה דיר אל-ע'וסון, ליד טול כרם שבשומרון, שם מחבלים התבצרו באחד הבתים. חמישה מחבלים שהיו מעורבים ברצח אלחנן קליין בנובמבר חוסלו בחילופי האש, ואחד הסגיר את עצמו. בפעילות נפצע באורח אנוש אחד מלוחמי הימ"מ, שפונה לבית החולים בילינסון בפתח תקווה. ב-8 במאי בבית החולים בילינסון בפתח תקווה נקבע מותו של לוחם הימ"מ פקד ייטב לב הלוי, שנפצע אנושות בפעולה ב-4 במאי במהלך בחילופי האש עם מחבלים בעיירה הפלסטינית דיר א-רוסון ליד טול כרם שבשומרון. פקד הלוי הוא בנו של ניצב בדימוס יורם הלוי מפקד מחוז דרום של משטרת ישראל, מפקד הימ"מ ומפקד משמר הגבול לשעבר.
קרבות הימ"מ > המבצע לשחרור החטופים בנוסריאת (יוני 2024)

ב-8 ביוני 2024 במהלך מלחמת חרבות ברזל, בשעות היום, חילצו כוחות ימ"מ ושב"כ ובגיבוי צה"ל את ארבעת החטופים נועה ארגמני, אלמוג מאיר, אנדריי קוזלוב ושלומי זיו אשר חולצו בחיים. הארבעה נחטפו מהטבח בפסטיבל נובה. המבצע לשחרורם אירע בשני מוקדים במקביל, והם שוחררו במצב בריאותי תקין. במבצע נהרג לוחם ימ"מ פקד ארנון זמורה.
נתוני הדיפת מתקפת הפתע

מאז תחילת ימי הלחימה בדרום חיסלו שוטרי ולוחמי משטרת ישראל 356 מחבלים ועצרו עוד 45 מחבלים בחיים שנלקחו לכליאה. על פי נתוני משטרת ישראל פירוט של חיסולי המחבלים מחולק לפי יחידות במשטרה שביצעו את החיסולים:
לוחמי הימ"מ – 150 מחבלים מחוסלים (בהמשך התעדכן מספר זה ל-200 מחבלים מחוסלים).
לוחמי היחידה הטקטית של מג"ב – 68 מחבלים מחוסלים.
לוחמי מג"ב דרום – 78 מחבלים מחוסלים.
שוטרי המחוז הדרומי – 16 מחבלים מחוסלים.
לוחמי יחידה 33 (הגדעונים) של להב 433 – 15 מחבלים מחוסלים.
לוחמי החטיבה לביטחון פנים – 7 מחבלים מחוסלים.
לוחמי יחידת מתפ"א – 22 מחבלים מחוסלים.
פעילות המשך

מעבר למערכה שנוהלה ב-7 באוקטובר, לצד הפעילות המשטרתית השוטפת, שלא נעצרה, נטלה משטרת ישראל חלק בזיהוי החללים, באיסוף פריטים וראיות בזירות השונות, הסדרת צירי התנועה לפי הצרכים שנגזרו מפרוץ המלחמה, הקמת כיתות כוננות ביישובים בכל שטח מדינת ישראל, סריקות ובדיקות בעקבות הודעות פתע רבות על חשודים בכל רחבי הארץ, חקירת אירועי הסתה נגד המדינה באמצעי תקשורת שונים וברשתות החברתיות.
ב-1 בספטמבר 2024 אירע פיגוע הירי במחסום תרקומיא, סמוך לחברון. מחבלים הגיעו לאזור ברכב וירו ממנו לעבר רכב הישראלים ואז נטשו אותו. כוחות הביטחון פתחו במצוד אחר המחבלים. ברכב היו שני שוטרים ושוטרת. מותם של שניים מהם נקבע לאחר שנפצעו אנוש מהירי. בפיגוע נהרגו פקד אריק בן אליהו, רנ"ג הדס ברנץ ורס"ם רוני שקורי.
ב-6 בינואר 2025 אירע פיגוע ירי כביש 55 העובר בתוך הכפר באל פונדק, שבסמוך ליישוב קדומים שבשומרון. מחבלים ארבו לרכבים על הכביש וירו לעבר אוטובוס ורכבים ישראלים. כתוצאה מהירי נהרג רס"ר אלעד יעקב וינקלשטיין, חוקר בתחנת אריאל, שבמרחב שומרון.
מערך תמיכה נפשית

מספר ימים לאחת מתקפת הפתע, מפכ"ל המשטרה, קובי שבתאי, יזם הקמת מערך סיוע נפשי לשוטרים שנכחו בעת הקרבות. כאלפיים שוטרים קיבלו סיוע ממרכזי החוסן של המשטרה על מנת להתמודד עם המראות הקשים והאירועים שעברו בחזית ובעורף.
תחקיר משטרת ישראל

| --- | --- |
 :  ראו גם – תחקירי שבעה באוקטובר
לקראת תום כהונתו של המפכ"ל קובי שבתאי ערכה משטרת ישראל תחקיר על מתקפת 7 באוקטובר. בדצמבר 2024 פרסם יהושע בריינר ב"הארץ" חלקים מהתחקיר.
בתחקיר נקבע כי המשטרה לא עודכנה על הסימנים המעידים למתקפה, וכי במהלך היום לא קיבלה מודיעין מצה"ל או מגורמי הביטחון האחרים על הלחימה.
אנשי משטרה הביעו ביקורת על כך שלא בוצעו תחקירים מעמיקים על התנהלות הארגון באותו היום, לרבות התנהלות המטה הארצי ב-7 באוקטובר, סוגיית גיבוש תמונת המצב, וההחלטות העצמאיות שקיבלו בימ"מ במנותק משאר המשטרה. כמו כן, לא נבחנו לעומקם אירועים שהתרחשו בדרום, בהם התנהלות כוחות המשטרה בקרב בארי, ההחלטה בנוגע להריסת תחנת המשטרה בקרב שדרות, ותחקיר בנוגע לאישור פסטיבל נובה ואופן פיזור האירוע. בנושא זה קיימת מחלוקת בין הצבא למשטרה.
חלק מהתחקיר עוסק בהדגשת הצלחותיה של המשטרה ב-7 באוקטובר, ובכלל זה גבורתם של השוטרים שהשתתפו בקרבות מול המחבלים. התחקיר משבח את המשטרה על ההחלטה שלא לשלוח יחידות ממחוזות אחרים לאזור הדרום, על אף הלחץ שהפעילו כמה מפקדי יחידות. בכירי המשטרה הסבירו כי החלטה זו הייתה בין הלקחים המרכזיים שהפיק הארגון ממבצע שומר החומות, אז העבירה המשטרה כוחות גדולים לירושלים, והשאירה אזורים אחרים במדינה בלא כוחות מספיקים.
אבדות

מיום מתקפת הפתע ותחילתה של מלחמת חרבות הברזל בגזרותיה השונות איבדו משטרת ישראל ומשמר הגבול כ-69 שוטרים ולוחמים. (נכון ל-6 בינואר 2025).
אבדות > אבדות קרבות הבלימה במתקפת הפתע

בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי, וכן ביום הראשון נהרגו 58 שוטרים ופה מופיעים 56 שוטרים על מה מסתמכת הטבלה?. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
| קרב/יחידה | שוטרי סיור ומשטרה כחולה | ימ"מ | יחידת יואב | יס"מ נגב | החטיבה לביטחון פנים | מתפ"א | מג"ב דרום | ימ"ס דרום | החטיבה הטקטית | מג"ב מרכז | סה"כ |
| --- | --- | --- | --- | --- | --- | --- | --- | --- | --- | --- | --- |
| מסיבת הנובה ורעים | 14 | 2 | 1 | 2 | 0 | 0 | 1 | 0 | 0 | 1 | 21 |
| כביש 232 |  | 2 |  |  |  |  |  |  |  |  | 2 |
| יכיני | 0 | 0 | 0 | 0 | 1 | 0 | 0 | 0 | 0 | 0 | 1 |
| צומת שער הנגב | 0 | 5 | 0 | 0 | 0 | 0 | 0 | 0 | 0 | 0 | 5 |
| אופקים | 4 | 0 | 0 | 0 | 0 | 0 | 1 | 0 | 0 | 0 | 5 |
| בארי | 0 | 0 | 1 | 0 | 0 | 8 | 0 | 0 | 0 | 0 | 9 |
| שדרות | 6 | 1 |  |  | 0 | 1 |  |  |  |  | 8 |
| עין הבשור | 0 | 0 | 0 | 0 | 0 | 0 | 1 | 0 | 0 | 0 | 1 |
| פרי גן | 1 | 0 | 0 | 0 | 0 | 0 | 0 | 0 | 0 | 0 | 1 |
| עלומים | 0 | 0 | 0 | 1 | 0 | 0 | 0 | 0 | 0 | 0 | 1 |
| נחל עוז | 0 | 0 | 0 | 0 | 0 | 0 | 0 | 1 | 0 | 0 | 1 |
| נירעם | 0 | 0 | 0 | 0 | 0 | 0 | 0 | 0 | 1 | 0 | 1 |
לקריאה נוספת

אילן כפיר, אוגדת עזה נכבשה, ידיעות ספרים, 2024, הפרק "'פרש פלשת'L הפקודה שהצילה את מדינת ישראל", עמ' 271–282
וולפסבורג (כדורגל)

ערך זה עוסק במועדון כדורגל גרמני. אם התכוונתם למועדון כדורגל אוסטרי, ראו .
ו.פ.ל. וולפסבורג (בגרמנית: VfL Wolfsburg-Fußball GmbH) הוא מועדון כדורגל גרמני מהעיר וולפסבורג, המשחק בליגת העל הגרמנית, הבונדסליגה.